ddrg/super_eurlex huggingface dataset:
Official Journal 310 , 16/12/2004 P. 0020 - 0020



Airteagal I-22 Uachtarán na Comhairle Eorpaí 1. Toghfaidh an Chomhairle Eorpach a hUachtarán, trí thromlach cáilithe, go ceann téarma dhá bhliain go leith, a bheidh inathnuaite uair amháin. Mura féidir dó nó di feidhmiú nó i gcás mí-iompair thromchúisigh, féadfaidh an Chomhairle Eorpach a théarma oifige nó a téarma oifige a chríochnú i gcomhréir leis an nós imeachta céanna. 2. I dtaca le hUachtarán na Comhairle Eorpaí: (a) beidh sé nó sí i gceannas ar an gComhairle Eorpach agus stiúrfaidh sé nó sí a himeachtaí; (b) i gcomhar le hUachtarán an Choimisiúin, agus ar bhonn imeachtaí na Comhairle Gnóthaí Ginearálta, áiritheoidh sé nó sí ullmhúchán agus leanúnachas imeachtaí na Comhairle Eorpaí; (c) feáchfaidh sé nó sí le comhchuibheas agus comhthoil a éascú sa Chomhairle Eorpach; (d) tíolacfaidh sé nó sí tuarascáil do Pharlaimint na hEorpa tar éis gach ceann de chruinnithe na Comhairle Eorpaí. Áiritheoidh Uachtarán na Comhairle Eorpaí ar a leibhéal féin agus sa cháil sin ionadaíocht eachtrach an Aontais maidir le saincheisteanna a bhaineann lena chomhbheartas eachtrach agus slándála, ach sin gan dochar do chumhachtaí Aire Gnóthaí Eachtracha an Aontais. 3. Ní fhéadfaidh Uachtarán na Comhairle Eorpaí oifig náisiúnta a fheidhmiú. --------------------------------------------------
Official Journal 310 , 16/12/2004 P. 0098 - 0098



Airteagal III-220 D'fhonn forbairt chomhchuí i gcoitinne a chur chun cinn, déanfaidh an tAontas a chuid gníomhaíochtaí a fhorbairt agus a shaothrú ar mhaithe lena chomhtháthú eacnamaíoch, sóisialta agus críochach a neartú. Féachfaidh an tAontas go háirithe leis na héagothromaíochtaí idir leibhéil forbartha na réigiún éagsúl agus cúlmhaireacht na réigiún is mídheisiúla a laghdú. As na réigiúin lena mbaineann, tabharfar aird faoi leith ar limistéir thuaithe, ar limistéir a bhfuil an trasdul tionsclaíoch ag dul dóibh agus ar réigiúin a bhfuil míbhuntáistí móra buana nádúrtha nó déimeagrafacha acu ar nós na réigiún is faide ó thuaidh a bhfuil dlús fíoríseal daonra iontu agus ar nós na réigiún oileánach, na réigiún trasteorann agus na réigiún sléibhteach. --------------------------------------------------
Official Journal 310 , 16/12/2004 P. 0184 - 0185



Airteagal III-435 Ní dhéanfaidh an Bunreacht difear do na cearta agus na hoibleagáidí a éiríonn as comhaontuithe a tugadh i gcrích roimh an 1 Eanáir 1958, nó, i dtaca le Stáit aontacha, roimh dháta a n-aontachais, idir Ballstát amháin nó níos mó de thaobh amháin agus tríú tír amháin nó níos mó den taobh eile. Sa mhéid nach bhfuil na comhaontuithe sin ag luí leis an mBunreacht, glacfaidh an Ballstát nó na Ballstáit i dtrácht gach slí iomchuí chun an neamhluí arna shuíomh a dhíchur. Nuair is gá, cabhróidh na Ballstáit le chéile chuige sin agus glacfaidh siad comhdhearcadh nuair is iomchuí sin. Ag cur na gcomhaontuithe dá dtagraítear sa chéad mhír i bhfeidhm dóibh, cuirfidh na Ballstáit san áireamh gur cuid dhílis den Aontas na buntáistí atá deonaithe faoin mBunreacht ag gach Ballstát agus uime sin go bhfuil siad i ndlúthnasc doscartha le bunú institiúidí, a bhfuil cumhachtaí tugtha leis an mBunreacht dóibh, agus le buntáistí comhionanna a bheith á ndeonú orthu ag na Ballstáit eile go léir. --------------------------------------------------
Official Journal 310 , 16/12/2004 P. 0098 - 0098



Airteagal III-219 1. Chun go bhfeabhsófar na deiseanna ar fhostaíocht d'oibrithe sa mhargadh inmheánach agus chun go rannchuideofar amhlaidh leis an gcaighdeán maireachtála a ardú, cuirtear Ciste Sóisialta na hEorpa ar bun, arb é is aidhm dó fostú d'oibrithe a éascú agus méadú a thabhairt ar a soghluaiseacht gheografach agus ghairmiúil laistigh den Aontas agus oiriúnú d'athruithe tionsclaíocha agus d'athruithe sna córais táirgeachta a éascú, go háirithe trí bhíthin na gairmoiliúna agus na hathghairmoiliúna. 2. Is é an Coimisiún a riarfaidh an Ciste. Sa chúram sin beidh de chúnamh ag an gCoimisiún Coiste a mbeidh comhalta den Choimisiún i gceannas air agus a bheidh comhdhéanta d'ionadaithe ó Bhallstáit agus ó cheardchumainn agus ó eagraíochtaí fostóirí. 3. Bunófar le dlíthe Eorpacha na bearta cur chun feidhme a bhaineann leis an gCiste. Glacfar iad tar éis dul i gcomhairle le Coiste na Réigiún agus leis an gCoiste Eacnamaíoch agus Sóisialta. --------------------------------------------------
18. Dearbhú maidir le hAirteagal III-213

Daingníonn an Chomhdháil go dtagann na beartais atá tuairiscithe in Airteagal III-213 faoi inniúlacht na mBallstát don mhórchuid. Is bearta de chineál comhlántach na bearta atá le glacadh ar leibhéal an Aontais i gcomhréir leis an Airteagal seo chun dreasacht a chur ar fáil agus an comhordú a chur chun cinn. Fónfaidh siad chun comhar idir na Ballstáit a neartú agus ní chun córais náisiúnta a chomhchuibhiú. Ní dhéanfar difear do na ráthaíochtaí agus na cleachtais atá ann i ngach Ballstát maidir le freagracht na gcomhpháirtithe sóisialta.

Tá an Dearbhú seo gan dochar do na forálacha den Bhunreacht a thugann inniúlacht don Aontas, go fiú i gcúrsaí sóisialta.

--------------------------------------------------
‘—

in Latvian: “Piena maisījums zīdaiņiem līdz četru mēnešu vecumam” and “Piena maisījums zīdaiņiem no četru mēnešu vecuma”,’;
Official Journal L 236 , 23/09/2003 P. 0041 - 0041



Airteagal 27 1. San ioncam dá ngairtear "dleachtanna na Comhtharaife Custaim agus dleachtanna eile", dá dtagraítear in Airteagal 2(1)(b) de Chinneadh 2000/597/CE, CEFA ón gComhairle maidir le córas acmhainní dílse na gComhphobal Eorpach [3], nó san fhoráil chomhfhreagrach in aon Chinneadh a ghabhann a ionad, áireofar na dleachtanna custaim arna ríomh ar bhonn na rátaí a thig ón gComhtharaif Chustaim agus ó aon lamháltas taraife a bhaineann léi a chuireann an Comhphobal Eorpach i bhfeidhm i dtrádáil na mBallstát nua le tríú tíortha. 2. Don bhliain 2004, beidh bonn comhchuibhithe measúnachta CBL agus bonn ollioncaim náisiúnta (OIN) i gcás gach Ballstáit nua, dá dtagraítear in Airteagal 2(1)(c) agus (d) de Chinneadh 2000/597/CE, CEFA ón gComhairle comhionann le dhá thrian den bhonn bliantúil. Bonn OIN de chuid gach Ballstáit nua atá le cur san áireamh chun an maoiniú a ríomh don cheartú i ndáil le míchothromaíochtaí buiséadacha arna dheonú don Ríocht Aontaithe, dá dtagraítear in Airteagal 5(1) de Chinneadh 2000/597/CE, CEFA ón gComhairle, beidh sé mar an gcéanna comhionann le dhá thrian den bhonn bliantúil. 3. D'fhonn an ráta calctha a chinneadh do 2004 de réir Airteagal 2(4)(b) de Chinneadh 2000/597/CE, CEFA ón gComhairle, déanfar boinn CBL arna dteorannú de chuid na mBallsát nua a ríomh ar bhonn dhá thrian dá mboinn CBL gan teorannú agus dhá thrian dá OIN. [3] IO L 253, 7.10.2000, lch. 42. --------------------------------------------------
Official Journal L 236 , 23/09/2003 P. 0832 - 0832



A. CÁILÍOCHT AN AEIR 31994 L 0063: Treoir 94/63/CE ó Pharlaimint na hEorpa agus ón gComhairle an 20 Nollaig 1994 maidir le rialú astaíochtaí de chomhdhúile soghalaithe orgánacha (CSO) a thig ó stóráil peitril agus óna dáileadh ó theirminéil go stáisiúin seirbhíse (IO L 365, 31.12.1994, lch. 24). 1. De mhaolú ar Airteagal 3 agus Iarscríbhinn I de Threoir 94/63/CE, ní bheidh feidhm sa Laitvia ag na ceanglais do fhearais stórála atá ann ag teirminéil: - go dtí an 31 Nollaig 2005 maidir le 17 fearas stórála a bhfuil acu tríchur arna luchtú is mó ná 25000 tonna in aghaidh na bliana; - go dtí an 31 Nollaig 2006 maidir le 3 fearas stórála breise a bhfuil acu tríchur arna luchtú is lú ná 25000 tonna in aghaidh na bliana; - go dtí an 31 Nollaig 2008 maidir le 19 fearas stórála breise a bhfuil acu tríchur arna luchtú is lú ná 25000 tonna in aghaidh na bliana. 2. De mhaolú ar Airteagal 4 agus Iarscríbhinn II de Threoir 94/63/CE, ní bheidh feidhm sa Laitvia ag na ceanglais do threalamh luchtaithe agus díluchtaithe ag teirminéil: - go dtí an 31 Nollaig 2005 maidir le 1 teirminéal a bhfuil aige tríchur is lú ná 25000 tonna in aghaidh na bliana; - go dtí an 31 Nollaig 2006 maidir le 17 teirminéal a bhfuil aige tríchur is lú ná 25000 tonna in aghaidh na bliana; - go dtí an 31 Nollaig 2007 maidir le 1 teirminéal a bhfuil aige tríchur is lú ná 25000 tonna in aghaidh na bliana; - go dtí an 31 Nollaig 2008 maidir le 20 teirminéal a bhfuil aige tríchur is lú ná 25000 tonna in aghaidh na bliana. 3. De mhaolú ar Airteagal 5 de Threoir 94/63/CE, ní bheidh feidhm go dtí an 31 Nollaig 2008 sa Laitvia ag na ceanglais do choimeádáin shoghluaiste atá ann ag teirminéil maidir le 68 tancaer bóthair. 4. De mhaolú ar Airteagal 6 agus Iarscríbhinn III de Threoir 94/63/CE, ní bheidh feidhm sa Laitvia ag na ceanglais do luchtú i bhfearais stórála atá ann ag stáisiúin seirbhíse: - go dtí an 31 Nollaig 2000 maidir le 56 stáisiún seirbhíse a bhfuil acu tríchur is mó ná 1000 m3 ach nach mó ná 2000 m3 in aghaidh na bliana; - go dtí an 31 Nollaig 2008 maidir le 112 stáisiún seirbhíse a bhfuil acu tríchur is mó ná 500 m3 ach nach mó ná 1000 m3 in aghaidh na bliana agus maidir le 290 stáisiún seirbhíse a bhfuil acu tríchur is lú ná 500 m3 in aghaidh na bliana. --------------------------------------------------
12003TN11/APP/C





Official Journal C 227 E , 23/09/2003 P. 0762 - 0762

Official Journal L 236 , 23/09/2003 P. 0874 - 0874
Official Journal L 236 , 23/09/2003 P. 0833 - 0833



D. AN TRUAILLIÚ TIONSCLAÍOCH A RIALÚ AGUS BAINISTÍOCHT BHAOIL 1. 31987 L 0217: Treoir 87/217/CEE ón gComhairle an 19 Márta 1987 maidir le truailliú na timpeallachta ó aispeist a chosc agus a laghdú (IO L 85, 28.3.1987, lch. 40), mar atá arna leasú go deireanach le: - 11994 N: An Ionstraim i dtaobh coinníollacha aontachais agus oiriúnuithe na gConarthaí - Aontachas Phoblacht na hOstaire, Phoblacht na Fionlainne agus Ríocht na Sualainne (IO C 241, 29.8.1994, lch. 21). De mhaolú ar an dara fleasc d'Airteagal 8 de Threoir 87/217/CEE, ní bheidh feidhm sa Laitvia go dtí an 31 Nollaig 2004 ag na ceanglais don dramhaíl ina bhfuil snáithíní nó deannach aispeiste arna cur i líonadh talún. Déanfar dramhaíl ina bhfuil snáithíní nó deannach aispeiste a phacáil i málaí dúbailte plaistigh agus a adhlacadh go leithleasach ag láithreáin adhlactha marcáilte. 2. 31996 L 0061: Treoir 96/61/CE ón gComhairle an 24 Meán Fómhair 1996 maidir le cosc agus rialú iomlánaithe ar an truailliú (IO L 257, 10.10.1996, lch. 26). De mhaolú ar Airteagal 5(1) de Threoir 96/67/CE, ní bheidh feidhm sa Laitvia ag na ceanglais do dheonú ceadanna do fhearais atá ann maidir leis na fearais seo a leanas go dtí an dáta atá sonraithe do gach fearas, a mhéad a bhaineann leis an oibleagáid na fearais sin a oibriú i gcomhréir le luachanna teorantacha astaíochta, paraiméadair choibhéiseacha nó bearta teicniúla arna mbunú ar na teicnící is fearr atá ar fáil i gcomhréir le hAirteagal 9(3) agus (4): - ME "Jūrmalas ST", SC "Kauguri", 31 Nollaig 2010; - Ventspils ME "Siltums", 31 Nollaig 2010; - Ventspils Ltd. "Pārventas", 31 Nollaig 2010; - JSC "Latvenergo", Rīgas TEC- 2, 31 Nollaig 2010; - Liepāja SEZ JSC "Liepājas Metalurgs", 31 Nollaig 2008; - JSC "Daugavpils pievadķēžu rūpnīca", 31 Nollaig 2010; - JSC "Lokomotīve", 31 Nollaig 2009; - JSC "Valmieras stikla šķiedra", 31 Nollaig 2010; - JSC "Medpro Inc.", 31 Nollaig 2010; - JSC "Jelgavas cukurfabrika", 31 Nollaig 2008; - JSC "Putnu fabrika Ķekava", 31 Nollaig 2009: - Ltd "Druvas Unguri", 31 Nollaig 2010; - Ltd "Korkalns", 31 Nollaig 2010; - Ltd "Griģis un Ko", 31 Nollaig 2010; - Ltd "Nīckrasti", 31 Nollaig 2010. Eiseofar ceadanna lánchomhordaithe chuig na fearais seo roimh an 30 Deireadh Fómhair 2007, ina mbeidh amchláir atá ceangailteach go leithleach le haghaidh lánchomhlíonadh a ghnóthú. Áiritheoidh na ceadanna sin go gcomhlíonfar faoi cheann an 30 Deireadh Fómhair 2007 na prionsabail ghinearálta a rialaíonn oibleagáidí bunúsacha na n-oibreoirí mar atá leagtha síos in Airteagal 3 den Treoir. --------------------------------------------------
Official Journal L 236 , 23/09/2003 P. 0974 - 0974



3. Dearbhú comhpháirteach maidir le béir odhra a fhiach san Eastóin Maidir le béir odhra, comhlíonfaidh an Eastóin go hiomlán ceanglais Threoir 92/43/CEE maidir le gnáthóga nádúrtha agus fauna agus flora fiáin a chaomhnú (Treoir um Ghnáthóga). Amhail ón aontachas ar a dhéanaí, bunóidh an Eastóin córas um dhianchosaint a chomhlíonann Airteagal 12 den Treoir a dúradh. Bíodh is nach bhféadfaí fiach ginearálta a dhéanamh ar bhéir odhra a cheadú, tugann an Chomhdháil dá haire go bhféadfaidh an Eastóin faoi Airteagal 16(1) den Treoir um Ghnáthóga fiach a dhéanamh ar bhéir odhra a cheadú in imthosca sonraithe agus faoi réir na nósanna imeachta atá leagtha síos in Airteagal 16(2) agus (3). --------------------------------------------------
Official Journal L 236 , 23/09/2003 P. 0979 - 0979



25. Dearbhú ó Phoblacht na Seice maidir le hoibrithe Dearbhaíonn Poblacht na Seice go bhfuil sí ag súil go mbeidh na hintinní atá ag Ballstát láithreach rochtain oibrithe Seiceacha ar a mhargadh saothair a léirscaoileadh arna mbunú ar earnálacha agus gairmeacha leithleacha faoi réir comhairliúchán déthaobhacha idir an Ballstát i dtrácht agus Poblacht na Seice. --------------------------------------------------
Official Journal L 236 , 23/09/2003 P. 0977 - 0977



17. Dearbhú maidir leis an ngréasán traseorpach a fhorbairt sa tSlóivéin Meabhraíonn an tAontas a thábhachtaí atá an bonneagar iompair sa tSlóivéin chun gréasán traseorpach iompair a fhorbairt agus tabharfaidh sé aird chuí ar an bhfíoras sin nuair atá tionscadail leasa choitinn de réir Airteagal 155 de Chonradh CE á sainaithint aige. --------------------------------------------------
Official Journal L 236 , 23/09/2003 P. 0832 - 0833



C. CÁILÍOCHT AN UISCE 1. 31991 L 0271: Treoir 91/271/CEE ón gComhairle an 21 Bealtaine 1991 maidir le cóireáil fuíolluisce uirbigh (IO L 135, 30.5.1991, lch. 40), mar atá arna leasú le: - 31998 L 0015: Treoir 98/15/CE ón gCoimisiún an 27.2.1998 (IO L 67, 7.3.1998, lch. 29). De mhaolú ar Airteagail 3, 4 agus 5(2) de Theoir 91/271/CEE, ní bheidh feidhm iomlán go dtí an 31 Nollaig 2015 sa Laitvia ag na ceanglais do chórais bhailithe agus cóireáil fuíolluisce uirbigh i gcomhréir leis na spriocanna idirmheánacha seo a leanas: - faoi cheann an 31 Nollaig 2008, beidh an Treoir comhlíonta do cheirtleáin ar mó coibhéis a ndaonra ná 100000; - faoi cheann an 31 Nollaig 2011, beidh an Treoir comhlíonta do cheirtleáin a bhfuil coibhéis a ndaonra idir 10000 agus 100000. 2. 31998 L 0083: Treoir 98/83/CE ón gComhairle an 3 Samhain 1998 maidir le cáilíocht uisce atá ceaptha le hól ag daoine (IO L 330, 5.12.1998, lch. 32). De mhaolú ar Airteagail 5(2) agus 8 agus ar Iarscríbhinn I, Cuid B agus Cuid C, de Theoir 98/83/CE, ní bheidh feidhm go dtí an 31 Nollaig 2015 sa Laitvia ag na luachanna do bhromáit, tríhalaimeatáin -iomlán, alúmanam, iarann agus mangainéis agus paraiméadair inocsaíditheachta i gcomhréir leis na spriocanna idirmheánacha seo a leanas: - go dtí an 31 Nollaig 2008 maidir le bardasachtaí ina bhfuil breis is 100000 duine; - go dtí an 31 Nollaig 2011 maidir le bardasachtaí ina bhfuil idir 10000 agus 100000 duine. --------------------------------------------------
Official Journal L 236 , 23/09/2003 P. 0974 - 0974



5. Dearbhú maidir le forbairt na tuaithe I dtaca leis an mbeartas forbartha tuaithe do na Ballstáit nua faoin ionstraim shealadach um fhorbairt na tuaithe arna maoiniú ag Roinn Ráthaíochta CETRT, tugann an tAontas dá aire gur féidir le gach ceann de na Ballstáit nua bheith ag súil leis na cionrannta tosaigh seo a leanas: Cionroinnt tosaigh (EUR milliúin) | 2004 | 2005 | 2006 | 2004-2006 | Poblacht na Seice | 147,9 | 161,6 | 172,0 | 481,5 | An Eastóin | 41,0 | 44,8 | 47,7 | 133,5 | An Chipir | 20,3 | 22,2 | 23,9 | 66,4 | An Laitvia | 89,4 | 97,7 | 103,9 | 291,0 | An Liotuáin | 133,4 | 145,7 | 155,1 | 434,2 | An Ungáir | 164,2 | 179,4 | 190,8 | 534,4 | Málta | 7,3 | 8,0 | 8,5 | 23,8 | An Pholainn | 781,2 | 853,6 | 908,2 | 2543,0 | An tSlóivéin | 76,7 | 83,9 | 89,2 | 249,8 | An tSlóvaic | 108,2 | 118,3 | 125,8 | 352,3 | Iomlán | 1570,0 | 1715,0 | 1825,0 | 5110,0 | --------------------------------------------------
Official Journal L 236 , 23/09/2003 P. 0048 - 0048



Airteagal 56 Mura bhforáiltear a mhalairt, déanfaidh an Chomhairle, ag gníomhú di trí thromlach cáilithe ar thogra ón gCoimisiún, na bearta a ghlacadh is gá chun na forálacha atá in Iarscríbhinní II, III agus IV dá dtagraítear in Airteagail 20, 21 agus 22 den Ionstraim seo a chur chun feidhme. --------------------------------------------------
D. AN TRUAILLIÚ TIONSCLAÍOCH A RIALÚ AGUS BAINISTÍOCHT BHAOIL

32001 L 0080: Treoir 2001/80/CE ó Pharlaimint na hEorpa agus ón gComhairle an 23 Deireadh Fómhair 2001 maidir le hastaíochtaí truailleán áirithe san aer ó ollghléasraí dócháin a theorannú (IO L 309, 27.11.2001, lch. 1).

De mhaolú ar Airteagal 4(3) agus cuid A d'Iarscríbhinní III go VII de Threoir 2001/80/CE, ní bheidh feidhm san Eastóin ag na luachanna teorantacha astaíochta do dhé-ocsaíd sulfair agus deannach:

- go dtí an 31 Nollaig 2010 maidir leis an ngléasra dócháin in Ahtme,

- go dtí an 31 Nollaig 2015 maidir leis na gléasraí dócháin in Narva (Eesti agus Balti) agus Kohtla Järve. Ar a shon sin, in Narva (Eesti agus Balti) comhlíonfaidh 4 coire an Treoir faoi cheann an 31 Nollaig 2004 agus 4 coire bhreise faoi cheann an 31 Nollaig 2010. Faoin cheann an 1 Eanáir 2008, dúnfar na coirí uile den chineál "TP-17" de cuid ghléasra cumhachta Balti.

I rith na hidirthréimhse, gnóthóidh na gléasraí sin ráta íosta déshulfaraithe 65 % agus ní rachaidh na luachanna teorantacha astaíochta do dheannach thar 200 mg/Nm3.

Faoi cheann an 1 Eanáir 2008, tíolacfaidh an Eastóin don Choimisiún plean, lena n-áirítear plean infheistíochta, chun na gléasraí neamhchomhlíontacha in Narva (Eesti agus Balti) agus in Kohtla Järve atá fágtha a ailíniú de réir a chéile sa tréimhse idir 2010 agus 2015.

Déanfaidh an Eastóin gach iarracht chun a áirithiú nach rachaidh astaíochtaí dé-ocsaíde sulfair ó ghléasraí dócháin atá breoslaithe le scealla ola thar 25000 tona agus go laghdófar orthu go comhleanúnach ina dhiaidh sin.

--------------------------------------------------
Official Journal L 236 , 23/09/2003 P. 0868 - 0868



9. FUINNEAMH 31968 L 0414: Treoir 68/414/CEE ón gComhairle an 20 Nollaig 1968 ag forchur oibleagáid ar Bhallstáit CEE stoic íosta amhola agus/nó táirgí peitriliam a choinneáil (IO L 308, 23.12.1968, lch. 14), mar atá arna leasú go deireanach le: - 31998 L 0093: Treoir 98/93/CE ón gComhairle an 14.12.1998 (IO L 358, 31.12.1998, lch. 100). De mhaolú ar Airteagal 1(1) de Threoir 68/414/CE, ní bheidh feidhm i Málta ag an íosleibhéal stoc de tháirgí peitriliam go dtí 31 Nollaig 2006. Áiritheoidh Málta go gcomhfhreagraíonn a íosleibhéal stoc de tháirgí peitriliam, i gcás gach ceann de na haicmí táirgí peitriliam atá liostaithe in Airteagal 2, ar a laghad do mheántomhailt inmheánach laethúil an mhéid laethanta seo a leanas, mar atá sainithe in Airteagal 1(1): - 40 lá den aicme táirgí "biotáille mhótair agus breosla eitlíochta" agus 45 lá de na haicmí táirgí eile faoi cheann dháta an aontachais; - 55 lá den aicme táirgí "biotáille mhótair agus breosla eitlíochta" agus 60 lá de na haicmí táirgí eile faoi cheann an 31 Nollaig 2004; - 90 lá de gach aicme táirgí faoi cheann an 31 Nollaig 2006. --------------------------------------------------
Official Journal L 236 , 23/09/2003 P. 0038 - 0038



Airteagal 16 Cuirtear an méid seo a leanas in ionad na chéad fhomhíre d'Airteagal 134(2) de Chonradh CEFA: "2. Naoi gcomhalta is tríocha a bheidh ar an gCoiste agus is í an Chomhairle a cheapfaidh iad tar éis dul i gcomhairle leis an gCoimisiún." . --------------------------------------------------
12003TN05/APP/B





Official Journal C 227 E , 23/09/2003 P. 0019 - 0019

Official Journal L 236 , 23/09/2003 P. 0811 - 0811
Official Journal L 236 , 23/09/2003 P. 0022 - 0022



Airteagal 1 1. Déantar leis seo de Phoblacht na Seice, Poblacht na hEastóine, Poblacht na Cipire, Poblacht na Laitvia, Poblacht na Liotuáine, Poblacht na hUngáire, Poblacht Mhálta, Poblacht na Polainne, Poblacht na Slóivéine agus Poblacht na Slóvaice comhaltaí den Aontas Eorpach agus Páirtithe sna Conarthaí ar a bhfuil an tAontas fothaithe, mar atá arna leasú nó arna bhforlíonadh. 2. Tugtar san Ionstraim atá i gceangal leis an gConradh seo coinníollacha an aontachais agus na hoiriúnuithe is gá dá thoradh sin ar na Conarthaí ar a bhfuil an tAontas fothaithe. Is cuid dhílis den Chonradh seo forálacha na hIonstraime sin. 3. Beidh feidhm i leith an Chonartha seo ag na forálacha a bhaineann le cearta agus oibleagáidí na mBallstát agus le cumhachtaí agus dlínse institiúidí an Aontais mar atá siad leagtha amach sna Conarthaí dá dtagraítear i mír 1. --------------------------------------------------
Official Journal L 236 , 23/09/2003 P. 0047 - 0047



Airteagal 49 Cuirfear le líon Choiste na Réigiún trí 95 comhalta a cheapadh a ionadaíonn do chomhlachtaí réigiúnacha nó áitiúla a bhfuil sainordú toghchánach acu i gcomhlacht réigiúnach nó áitiúil nó atá freagrach go polaitiúil do thionól tofa. Rachaidh téarma oifige na gcomhaltaí a cheapfar amhlaidh in éag i gcomhthráth le téarma oifige na gcomhaltaí a bheidh i seilbh oifige tráth an aontachais. --------------------------------------------------
I. REACHTAÍOCHT TRÉIDLIACHTA

31999 L 0074: Treoir 1999/74/CE ón gComhairle an 19 Iúil 1999 ag leagan síos caighdeáin íosta chun béaróga a chosaint (IO L 203, 3.8.1999, lch. 53).

Go dtí an 31 Nollaig 2009, féadfaidh bunaíochtaí sa tSlóivéin atá liostaithe i bhFoscríbhinn B a ghabhann leis an Iarscríbhinn seo cásanna nach gcomhlíonann na ceanglais íosta atá leagtha síos in Airteagal 5(1)(4)agus 5(1)(5) de Threoir 1999/74/CE a choimeád in úsáid, ar chuntar go bhfuil acu airde 37 cm ar a laghad ar fud 65 % ar a laghad d'achar an cháis agus nach lú a n-airde ná 31 cm ag aon phointe agus nach mó fána an urláir ná 16 %.

Féadfar béaróga ag breith ar dháta an aontachais a choimeád i gcásanna nach gcomhlíonann na ceanglais struchtúracha atá leagtha síos in Airteagal 5(1)(1), ar chuntar go bhfuil acu achar urláir 450 cm 2 ar a laghad in aghaidh na béaróige. Áiritheoidh an tSlóivéin go gcomhlíonann an t-achar urláir íosta Airteagal 5(1)(1) ag tús an timthrialla tháirgeachta tráth nach déanaí ná an 1 Nollaig 2004.

--------------------------------------------------